COVID-19 väärinfo
COVID-19 väärinfo on igasugune koroonaga seostuv väär teave. Selle tulemusel on ringvel vandenõuteooriaid pandeemia ulatuse, päritolu, ennetamise, diagnoosimise ning ravi kohta. Valeteavet, sh tahtlikku eksitamist levitatakse sotsiaalmeedia, tekstsõnumite ja massimeedia kaudu. Vale teavet on levitanud poliitikud, kuulsused ja teised avaliku elu tegelased. Mitmed riigid on vastu võtnud "valeuudiste" vastaseid seadusi. Tuhandeid inimesi on vahistatud koroona kohta väärteabe levitamise eest. Koroona valeinformatsiooni levitamine valitsuste poolt on samuti olnud märkimisväärne. Avaldumisvorme on samuti erinevaid. Kommertspetturid on väitnud, et nad pakuvad kodus tehtavaid teste, väidetavaid ennetusmeetmeid ja "imeravimeid". Mitmed usurühmad on väitnud, et nende usk kaitseb viiruse eest. Ilma tõenditeta on mõned inimesed väitnud, et viirus on kogemata või tahtlikult laborist lekkinud bioloogiline relv, rahvastikukontrolli skeem, spioonitegevuse tulemus või mobiilsidevõrkude 5G-uuenduste kõrvalmõju. Maailma Terviseorganisatsioon (WHO) kuulutas välja "infodeemia" ehk väärteabe kujutatavat ohtu ülemaailmsele tervisele. Kuigi usk vandenõuteooriatesse ei ole uus nähtus, võib see koroonapandeemia kontekstis põhjustada kahjulikke mõjusid tervisele. Tunnetuslikud eelarvamused, järelduste tegemine ja kinnitushälve võivad olla seotud vandenõukujutluste kujunemisega. Lisaks tervisemõjudele on väärinfo ja vandenõuteooriate levikust tulenevate kahjude hulgas ka suurenev usaldamatus uudisteagentuuride ja meditsiiniasutuste suhtes, samuti ühiskonna lõhestatus ja poliitiline killustatus.